गोप

गोप () भारत और नेपाल में यादव (अहीर) जाति का पर्याय है। आमतौर पर कुछ भारतीय राज्य जैसे कि उत्तर-प्रदेश, बिहार, झारखंड आदि में यादव (यदुवंशियों) जाति द्वारा गोप लगाया जाता है, हालांकि इस जाति के संदर्भ में गोप शब्द का प्रयोग भारत के विभिन्न राज्यों में किया जाता है।

व्युत्पत्ति
गोप एक संस्कृत शब्द है, जिसका वर्णन वेद-पुराणों में भी मिलता है, गोप का अर्थ राजा या रक्षक बताया गया है, ऋग्वेद में भी इस तथ्य की पुष्टि होती है।
 
अमरकोश में बल्लव एवं अभीर को गोप का पर्यायवाची बताया गया है।

यादव (अहीर) क्षत्रियों को
गायों की रक्षा व पालन के कारण गोप व गोपाल की संज्ञा दी गयी। उस अवधि में (500 ईसा पूर्व से 1 ईसा पूर्व तक) जब भारत में पालीभाषा प्रचलित थी, गोपाल शब्द को संशोधित किया गया था एवं गोपाल' शब्द को 'गोआल' में बदल दिया गया और आगे संशोधन करके इसे 'ग्वाल' का रूप दे दिया गया। एक अज्ञात कवि ने एक श्लोक में इसका उपयुक्त वर्णन किया है कि "गोपालन  के कारण यादव को 'गोप' कहा गया हैं और 'गोपाल' कहलाने के बाद, वे 'ग्वाल' कहलाते हैं।

उत्पत्ति और इतिहास
ऋग्वेद के श्लोक 1.22.18 में विष्णु को गोप कहा गया है, जिसका अर्थ है "गायों का रक्षक" या केवल "रक्षक", यह कृष्ण का सीधा संदर्भ भी हो सकता है।

ऋग्वेद में, राजा यदु (यादवों के पूर्वज) का गोप के रूप में उल्लेख किया गया है, यहाँ गोप शब्द का इस्तेमाल राजा या जनजाति के प्रमुख को संदर्भित करने के लिए किया गया होगा क्योंकि गोप या गोपति भी उस काल में राजा को दिए जाने वाली पदवी भी थी।

इस पंक्ति से स्पष्ट होता है कि महाराज यदु एवं उनके भाई तुर्वशु गोप थे जो गायों से घिरे हुए रहते थे।

भागवत पुराण के अनुसार महाभारत में वर्णित गोप देवताओं के पुन: अवतार हैं, वे कृष्ण के दूत हैं, वे गव्य या गायों के उत्पादों के शौकीन हैं, कृष्ण और गोपों के बीच एक वस्तु और उसकी छवि के बीच का संबंध है।

ब्रह्मवैवर्त पुराण के अनुसार, गोप भगवान कृष्ण के त्वचा के छिद्रों से पैदा हुए हैं और गोपियां देवी राधा के त्वचा के छिद्रों से पैदा हुई हैं, यह सभी गोप श्री कृष्णा और राधा जी के साथ सारथी बनकर धरती लोक पर धर्म की रक्षा के लिए भेजे गए थे। यह गोप गोलोक से धरती पर श्री कृष्ण के आदेश से आए थे। यह सभी गोप श्री कृष्ण के ही अंश कहे गए है। जिसके कारण इन्हें गोपवंशी या ग्वालवंशी कहा गया है।

हरिवंश पुराण के अनुसार गोप एवं यादव एक ही वंश के है, उन्हें गोप या यादव कहा जाता है।

गोप (गौपालक) थे, लेकिन साथ ही उन्होंने कुरुक्षेत्र की लड़ाई में भाग लेते हुए क्षत्रियों की स्थिति धारण की।वर्तमान अहीर भी वैष्णव मत के अनुयायी हैं। 

महाभारत में अर्जुन और दुर्योधन के बीच हुए एक समझौते के कारण श्रीकृष्ण ने नारायणी सेना के गोपों को कौरवों को दे दिया था।

कौरवों के पक्ष में कुरुक्षेत्र युद्ध में, एक बड़ी गोपायण सेना में कई हजारों गोप, पांडवों के खिलाफ, अन्य सेनाओं जैसे गांधार, सौवीर, कलिंग, मद्रास, पांचाल इत्यादि के साथ मिलकर युद्ध लड़ा था।

ये गोप, जिन्हें कृष्ण ने दुर्योधन को उनके समर्थन में लड़ने को  कहा था जब वे स्वयं अर्जुन के पक्ष में शामिल हुए थे, वे कोई और नहीं बल्कि स्वयं यादव थे, उन्हें अभीर भी कहा जाता था।Ethnic history of Gujarat वे दुर्योधन और कौरवों के समर्थन में लड़े थेMan in India, Volume 54-page-39 और महाभारत में,Ancient Nepal अभीर, गोप, गोपाल, और यादव सभी पर्यायवाची हैं। उन्होंने महाभारत युद्ध के नायक (अर्जुन) को हराया, और जब उन्होंने श्रीकृष्ण के परिवार के सदस्यों की पहचान का खुलासा किया तब उन्हें बख्शा।

गोप (आभीर) राज्य एवं प्रशासित क्षेत्र
नेपाल के कई राजवंश गोप जाति के थे, जैसे गोपाल राजवंश, महिषपाल राजवंश और अहीर-गुप्त राजवंश। इन्हें नेपाल में गोप या आभीर कहा जाता है। यह ऐतिहासिक साक्ष्य हैं कि आभीर जो क्षत्रिय थे, जिन्होंने भारत एवं नेपाल के विभिन्न हिस्सों में शक्तिशाली राज्यों की स्थापना की थी। अहीर और गोप आभीर के पर्यायवाची हैं।

thumb|मिदनापुर का गोपगढ़ किला।

काठमांडू घाटी (नेपाल) के गोपाल राजवंश की स्थापना गोपों ने किया था।
महिसपाल राजवंश के अहीर (गोप) शासक।
भारत का महान गुप्त राजवंश के शासक भी गोप (आभीर) थे, जिनके शासनकाल भारत का स्वर्णिम युग कहा जाता है।
नेपाल का आभीर-गुप्त राजवंश।
पश्चिम बंगाल के गोपभूम का सदगोप राजवंश।  यहाँ दो सदगोप (गोप) राजा थे, एक ने अमरारगर से शासन किया और दूसरा धेकुर (जिसे त्रिसस्थीगर के नाम से भी जाना जाता है) से शासन किया।
नाराजोल के सदगोप राजा।
कर्णगढ़, नारायणगढ़ और बलरामपुर के सदगोप (गोप) शासक।

गोप जातीय महासभा
thumb|बाबू रास बिहारी लाल मंडल, गोप जातीय महासभा के संस्थापक एवं यादव महासभा के संस्थापक सदस्यों में से एक।

गोप जातीय महासभा का गठन 1911 में बाबू रास बिहारी लाल मंडल द्वारा किया गया था। यह बिहार, झारखंड, पश्चिम बंगाल और उड़ीसा के गोप या अहीर जाति का क्षेत्रीय संगठन था।

बाद में गोप जाति महासभा और अहीर क्षत्रिय महासभा का विलय कर अखिल भारतवर्षीय यादव महासभा का गठन किया गया। यादव महासभा का पहला राष्ट्रीय सम्मेलन 17 से 20 अप्रैल तब 1924 में बिहार के पूर्णिया में आयोजित हुआ था और ज़मींदार
राय साहेब बल्लभ दास के साथ राय साहेब स्वयंवर दास मुख्य आयोजक थे।

इन्हें भी देखें
आभीर
अहीर
यादव
ग्वाला

सन्दर्भ

श्रेणी:अहीर
श्रेणी:भारत की मानव जातियाँ
श्रेणी:भारत के लोग
श्रेणी:कृषक जातियाँ
श्रेणी:भारतीय जाति